armvectores/hy_wikipedia_2023 huggingface dataset:
Էլիսոն Ռենե Միչալկա

Էլիսոն Ռենե Միչալկա (անգլ.՝ Alyson Renae Michalka), հայտնի է, որպես Էլի Միչալկա անունով (անգլ.՝ Aly Michalka, մարտի 25, 1989(1989-03-25), Տորրանս, Կալիֆոռնիա), դերասանուհի, երգչուհի։ Էլիսոնը բազմակողմանի զարգացած է։ Նա և՛ դերասանուհի է, և՛ երգչուհի, և՛ կիթառահար։ Ծնվել է Կալիֆոռնիա նահանգի Տորենս քաղաքում, բայց իր մանկության գրեթե կեսը անց է կացրել ԱՄՆ-ի Սիետլե քաղաքում։
2005 թվականից իր քրոջ՝ Ամանդա Միչալկայի հետ միասին մտնում են «78violet» խումբը։ Իրենց երկրորդ երաժշտական ալբոմը՝ «Potential Breakup Song» եղել է ամենաճանաչվածը և ստացել է RIAA կողմից լուսնոսկի։


== Կենսագրություն ==


=== Վաղ տարիներ ===
Էլիսոնը ծնվել է 1989 թվականի մարտի 25-ին Կալիֆոռնիա նահանգի Տորենս քաղաքում։ Էլիսոնը եղել է ավագ քույրը իրենց ընտանիքում։ Նա ունի քույր՝ Ամանդա Միչալկան, ով 2 տարով փոքր է Էլիսոնից։ Վաղ տարիքից նա նվագել է դաշնամուր և երգել է հոգևոր երգչախմբում իր քրոջ հետ։ 13 տարեկանից Էլիսոնը նվագում էր կիթառի վրա, որոշ ժամանակ անց նա հաճախում է դերասանական քոլեջ իր քրոջ՝ Ամնդայի հետ միասին։


=== Կարիերայի սկիզբը ===
Էլիսոնը առաջին անգամ խաղացել է ֆիլմում 14 տարեկան հասակում:Էլիսոնը դարձել է հանրաճանաչ Կիլլի Տեսլոու դերով, որը նա խաղացել է «Ապագայից եկած Ֆիլը»։ Շուտով իր քրոջ՝ Ամանդայի հետ միասին ստեղծում է մի խումբ՝ «Aly & AJ» և որոշ ժամանակ անց նրանք վաճառքի են հանում իրենց առաջին երաժշտական ալբոմը՝ Into The Rush: 2007 թվականի գարնանը ալբոմը ստանում է լուսնոսկի։ Այդ ալբոմի «No One» երգը եղել է «Walt Disney» կինոընկերության «Սառցե արքայադուստր» մուլֆիլմում։ Մեկ այլ երգ՝ «Do You Believe In Magic», կատարվել նույնպես «Walt Disney» կինոընկերության «Now You See It…» ֆիլմում, որտեղ Էլիսոնը եղել է գլխավոր դերում։ 2005 թվականի հուլիսի 24-ին կայացել է Aly & AJ առաջին համերգը։ 2005 թվականի սեպտեմբերին «American Music Awards» կինոփառատոնում քույրերը պարգևատրվում են որպես «տարվա լավագույն ժամանակակից դերասանուհիներ», սակայն պարգևը այդպես էլ չեն ստանում։


== Անձնական կյանք ==
2011-2013 թվականներին Էլիսոնը հանդիպվում էր Ջոելմեն Դեվիդ Մուրի հետ, բայց նրանք 2013 թվականի փետրվարին բաժանվում են։ 2014 հուլիսի 8-ին Էլիսոնը նշանվում է Ստիվեն Ռինգերի հետ։ 2015 թվականի հունիսի 7-ին Էլիսոնը և Ստիվենը ամուսնանում են։


=== Երգեր ===
Lovesick
The Edge
Bullet
Walk Alone Tonight
Cillivian
Someone To Fall Back On
I Want You To Want Me
Amphetamine
Brand New Day
The Letter
Redemption Song
Wild Horses
Take My Hand
Freak
Good, Bad, Boring
Belong Here
Refrigerator
Mississippi
Shine Your Light On Me
Blitzkrieg Bop


== Ֆիլմագրություն ==


== Ծանոթագրություններ ==


== Աղբյուրներ ==
Aly and AJ Official YouTube Channel
Գլադիշի (գյուղ, Մոնաստիրշչինսկի շրջան)

Գլադիշի (ռուս.՝ Гладыши), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրիյաշևսկի գյուղական խորհուրդ (Ռոմենսկի շրջան)

Անդրիյաշևսկի գյուղական խորհուրդ  (ուկրաիներեն՝ Андріяшівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Անդրիյաշևսկի գյուղական խորհրդում բնակվում էր 2901 մարդ։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալեքսեյ Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Ալեքսեյ Շմավոնի Գալստյան (սեպտեմբերի 14, 1928(1928-09-14), Քարահունջ, Հայկական ԽՍՀ, ԱԽՖՍՀ, ԽՍՀՄ - օգոստոսի 5, 1987(1987-08-05), Երևան, Հայկական ԽՍՀ, ԽՍՀՄ), հայ ագրոքիմիկոս։ Կենսաբանական գիտությունների դոկտոր (1970)։ Պրոֆեսոր (1981)։


== Կենսագրություն ==
Ալեքսեյ Գալստյանը ծնվել է Գորիսի շրջանի Քարահունջ գյուղում։ 1950 թվականին ավարտել է Երևանի պետական համալսարանի քիմիայի ֆակուլտետը, այնուհետև սովորել Տեխնիկական կուլտուրաների ԳՀԻ-ում։ 1954-1961 թվականներին եղել է ՀԽՍՀ գյուղատնտեսական նախարարության հողագիտության և ագրոքիմիայի ԳՀԻ ավագ գիտաշխատող, 1961-1987 թվականներին՝ հողերի կենսաքիմիայի բաժնի վարիչ։ Եղել է «Հայաստանի բիոլոգիական ամսագրի» գլխավոր խմբագրի տեղակալ։
Շուրջ 200 գիտական աշխատանքների և երկու մենագրությունների հեղինակ է։ Աշխատանքները վերաբերում են հողերի ֆերմենտների, բույսերի ազոտական և ֆոսֆորական սննդառության հարցերին։ Բացահայտել է Հայաստանի հողերի կենսաբանական առանձնահատկությունները պայմանավորող մի շարք օրինաչափություններ և առաջարկել հողերի ֆերմենտային ակտիվության որոշման եղանակներ։


== Երկեր ==
Распределение азота и фосфора в хлопчатнике, Е., 1955.
Ферментативная активность почв Армении, Е., 1974.


== Ծանոթագրություններ ==
Արմի

Արմի (ֆր.՝ Armix), կոմունա Ֆրանսիայում` Էն գավառում։ Էնի գավառ, մտնում է Բելլե (շրջան)ի կազմի մեջ։ Վիրյո լե Գրան կանտոնայի կազմի մեջ։
INSEE կոդը` 01019։


== Աշխարհագրական դիրք ==
Արմին գտնվում է ծովի մակարդակից 720 մ բարձրության վրա, 21 կմ 380 կմ հարավ-արևելք կանտոն քաղաքից, Յուրա լեռներում։


== Պատմություն ==
Արմի կոմունան առաջին անգամ հիշատակվել է XII դարի փաստաթղթերում։ Դարակեսին այն պատկանել է Սավոյի կոմսերին, իսկ ըստ Լիոնսկիի 1601 թվականին այն գտնվում է Ֆրանսիայի տիրապետությունից դուրս։


== Բնակչություն ==
2010 թվականին բնակչությունը կազմել է 20 մարդ


== Տնտեսություն ==
Բնակչությունը հիմնականում զբաղվում է գյուղատնտեսությամբ և անտառագիտությամբ։


== Ծանոթագրություններ ==
Մալայա Ռոգոզյանկա

Մալայա Ռոգոզյանկա (ուկրաիներեն՝ Мала Рогозянка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1924 թվականին։
2001 թվականի տվյալներով Մալայա Ռոգոզյանկա գյուղում բնակվում էր 495 մարդ։ Բնակավայրը զբաղեցնում է 1,09 կմ² տարածք։ Բնակչության խտությունը կազմում էր 454,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զորչինո

Զորչինո (ռուս.՝ Зорчино), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուլուգյուն

Ուլուգյուն, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 40 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կաստելբելֆորտե

Կաստելբելֆորտե (իտալերեն՝ Castelbelforte), քաղաք Իտալիայում, գտնվում է Լոմբարդիա մարզի Մանտուա գավառում։ Բնակչությունը կազմում է 2602 մարդ։ Խտությունը կազմում է 118 մարդ/կմ²։ Տարածքը գրավում է 22 կմ²։ Էլեկտրոնային փոստ՝ 46032։ Հեռախոսային կոդ՝ 0376։


== Ծանոթագրություններ ==
Տուրկուի աստղադիտարան

Տուրկուի աստղադիտարան կամ Իսո-Հեյկիլյա աստղադիտարան (ֆիններեն՝ Iso-Heikkilän tähtitorni, ՄԱՄ կոդը՝ 62), սիրողական աստղադիտարան է Ֆինլանդիայի Տուրկու քաղաքի Իսո-Հեյկիլյա շրջանում։ Աստղադիտարանից օգտվում են տեղական սիրող աստղագետների միության անդամները, միությունը կոչվում է Տուրուն Ուրսա։
Տուրկուի աստղադիտարան անունը օգտագործվում է Փոքր մոլորակների կենտրոնի կողմից, աստղադիտարանը 1937-ից 1972 թվականները կառավարվում էր Տուրկուի համալսարանի կողմից և հանդիսանում էր համաշխարհային ճանաչում ունեցող աստղադիտարան։ Այս աստղադիտարանում ֆինն աստերոիդ հայտնաբերողները կատարել են բազմաթիվ դիտարկումներ, և հայտնաբերել են բազմաթից աստերոիդներ։
Աստղադիտարանի պատվին է անվանվել, այստեղ, Իրյո Վյայսյալյայի կողմից հայտնաբերված (1947) Իսո-Հեյկիլյա աստերոիդը։


== Պատմություն ==
Աստղադիտարանը սկզբում պատկանում էր Տուրկուի համալսարանի աստղագիտության դեպարտամենտին։ Կառուցվել է 1935-ից 1937 թվականները, ֆիզիկայի և աստղագիտության պրոֆեսոր Իրյո Վյայսյալյայի նախագծով։ Վյայսյալյայի հետազոտական խումբը այս աստղադիտարանում ընդհանուր առմամբ հայտնաբերել է 807 աստերոիդ և 7 գիսաստղ։
Քաղաքի ընդլայնման և աստղադիտարանից մեկ կիլոմետր հեռավորության վրա պողպատագործական գործարանի կառուցման հետևանքով 1950-ականներին համալսարանի աստղագիտական բաժանմմունքը տեղափոխվեց Տուորլա աստղադիտարան։ 1960 թվականին Իսո-Հեյկիլյայում աստղադիտարանի հարևանությամբ կառուցվեցին բնակելի շինություններ, արդյունքում, աստղադիտարանից հնարավոր դարձավ կատարել դիտարկումներ ցածր երկնքի միայն հյուսիսային ուղղությամբ։ Աստղադիտարանը թողնվեց ուսանողների օգտագործմանը ևս որոշ ժամանակահատված, մինչև համալսարանը ամբողջությամբ հանձնեց աստղադիտարանը Տուրկուի քաղաքապետարանին 1972 թվականին։
Այժմ աստղադիտարանը կառավարվում է Իրյո Վյայսյալյայի կողմից 1928 թվականին հիմնադրված Տուրուն Ուրսա աստղագիտական միության կողմից։ Միության անդամները օգտագործում են աստղադիտարանը սիրողական դիտարկումներ կատարելու նպատակով։ Նույն նպատակով նաև միությունը օգտագործում է մեկ այլ, Կևոլա աստղադիտարանը։


== Գործիքներ և կառույցներ ==
Աստղադիտարանը ունի երկու 6-մետրանոց գմբեթներ արևելք-արևմուտք ուղղություններով։ Միության հիմնական գործիքները տեղադրված են արևմտյան գմբեթում, դրանք են 15 և 13 սատնիմետրանոց  աստղադիտակները, որոնք կառուցվել են Իրյո Վյայսյալյայի կողմից և 19 սմ Շմիդտ-Վյայսյալյա խցիկից։ Նախկինում այս գմբեթում էր տեղադրված 50 սանտիմետրանոց լայն տեսադաշտով աստղադիտակ, որը այժմ տեղադրված է Կևոլա աստղադիտարանում, սա այն աստղադիտակն էր, որով հայտնաբերվել էին աստերոիդներն ու գիսաստղերը։


== Տես նաև ==
Իրյո Վյայսյալյա
Լիյսի Օտերմա


== Ծանոթագրություններ ==


== Արտաքին հղումներ ==
Turun Ursa, amateur astronomers association (անգլ.)
Iso-Heikkilä Observatory. Página de la Universidad de Turku. (իսպ.)
Հուլիսի 14

Անվան այլ կիրառումների համար տե՛ս՝ Հուլիսի 14 (այլ կիրառումներ)

Հուլիսի 14, տարվա 195-րդ (նահանջ տարիներին՝ 196-րդ) օրն է։

Տարվա ավարտին մնում է 170 օր։


== Դեպքեր ==
1099 - խաչակիրներն սկսում են Երուսաղեմի գրոհը, հաջորդ օրն այն գրավում են
1789 - Բաստիլի գրավումով սկսվեց Ֆրանսիական մեծ հեղափոխությունը
1867 - Ալֆրեդ Նոբելը փորձարկում է իր ստեղծած դինամիտը
1897 - Ռուսական կայսրությունում կիրակին պաշտոնապես հայտարարվում է հանգստյան օր
1917 - Ռուսական կայսրություն՝
Ֆինլանդիայում հռչակվում է ինքնավարություն
ժամանակավոր կառավարությունը հրապարակում Ուկրաինայի ինքնավարության հռչակագիրը
1969 - Միացյալ Նահանգներում շրջանառությունից հանվում են 500, 1000, 5000 և 10000 դոլլարանոցները


== Ծնունդներ ==

1602 - Ջուլիո Մազարինի Giulio Raimondo Maz(z)arino իտալացի և ֆրանսիացի քաղաքական գործիչ
1913՝
Ադամ Ջոնսոն Adam Johnson անգլիացի ֆուտբոլիստ
Ջերալդ Ֆորդ Gerald Ford ԱՄՆ-ի 38-րդ նախագահ
1918 - Ինգմար Բերգման Ingmar Bergman շվեդ ռեժիսոր, դրամատուրգ
1922 - Կաբի Լարետեյ Käbi Alma Laretei էստոնացի դերասանուհի
1923 - Ռոբերտ Զիլջյան Robert Zildjian ամերիկահայ գործարար
1928 - Նոդար Դումբաձե ნოდარ დუმბაძე վրացի գրող
1934 - Ժիրայր Անանյան, դրամատուրգ
1939 - Երվանդ Գոջաբաշյան, քանդակագործ
1959 - Ռուզան Սարյան, արվեստաբան
1974 - Աշոտ Ալեքսանյան Արցախի պատերազմի մասնակից
1988 - Արամ Սաֆրաստյան պատմագետ


== Մահեր ==
1198 - Ներսես Լամբրոնացի, հայ մատենագիր, գիտնական, փիլիսոփա, բանաստեղծ, երաժիշտ, թարգմանիչ (ծ. 1153)
1827 - Օգյուստեն Ֆրենել Augustin-Jean Fresnel ֆրանսիացի ֆիզիկոս
1910 - Մարիուս Պետիպա Marius Petipa Мариус Петипа ֆրանսիացի և ռուսաստանցի բալետմեյստեր
1922 - Սիմոն Տեր-Պետրոսյան (Կամո), հայ բոլշևիկ հեղափոխական գործիչ, ՌՍԴԲԿ անդամ։
1958 - Ֆեյսալ II 1939-58 թթ. Իրաքի թագավոր
1968 - Կոնստանտին Պաուստովսկի Константин Паустовский ռուս գրող
1992 - Էդիկ Առաքելյան, Արցախի պատերազմի մասնակից
2011 - Օտիա Իոսելիանի ოტია იოსელიანი վրացի գրող


== Տոներ ==
Իրաք՝ Հեղափոխության օր
Ֆրանսիա - Բաստիլի գրավման օր


== Ծանոթագրություններ ==
Եզովկա

Եզովկա (ռուս.՝ Езовка), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000112116300003511
Հիդրոլոգիական ուսումնասիրությունների կոդը - 116300351
Ավազանի կոդը - 16.04.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գևորգ Հակոբյան (դերասան)

Անվան այլ կիրառումների համար տե՛ս՝ Գևորգ Հակոբյան (այլ կիրառումներ)Գևորգ Մնացականի Հակոբյան (սեպտեմբերի 12, 1917(1917-09-12), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 17, 1996(1996-11-17), Գյումրի, Հայաստան), դերասան։ ՀԽՍՀ ժողովրդական արտիստ (1985)։


== Կենսագրություն ==
1934-1935 թվականներին աշխատել է Գյումրիի թատրոնին կից պատանի հանդիսատեսի, 1936-1942, 1947-1949 թվականներին՝ Արթիկի, 1950-1952 թվականներին՝ Ալավերդու, 1953-1987 թվականներին՝ Կամոյի թատրոններում։ Հերոսական և դրամատիկ դերերի դերասան է։


== Դերեր ==
Վարազդատ՝ Լ. Միքայելյանի «Վարազդատ»
Օսեփ՝ Սունդուկյանի «Քանդած օջախ»
Բրոուդի՝ Արչիբալդ Ջոզեֆ Կրոնինի «Բրոուդիի ամրոցը»
Էլիզբարյան՝ Շիրվանզադեի «Պատվի համար»
Պրեզիդենտ՝ Շիլլերի «Սեր և խարդավանք»
Միքայել VI Ստրատիոտիկոս

Միքայել VI Ստրատիոտիկոս (10-րդ դար, Բյուզանդական կայսրություն - 1059, Կոստանդնուպոլիս, Բյուզանդական կայսրություն), կայսր 1056-1057 թթ.-ին։
Ծերակույտին և դեմոսին սիրաշահելու նրա քաղաքականությունն առաջ է բերել բարձրաստիճան զինվորականության ապստամբություն, որի հետևանքով կայսր է հռչակվել Իսահակ Կոմնենոսը։ Միքայելի օրոք հաճախակի են դարձել սելջուկների արշավանքները կայսրության, հատկապես՝ նրա կազմի մեջ մտնող հայկական նահանգների տարածքը։
Լաուրինաս Ստուոկա-Գուցյավիչյուս

Լաուրինաս Ստուոկա Գուցյավիչյուս (լիտ.՝ Laurynas Stuoka-Gucevičius, լեհ.՝ Wawrzyniec Gucewicz, օգոստոսի 5, 1753(1753-08-05), Միգոնիս, Vilkamirsky povet, Vilnius Voivodeship, Լիտվական մեծ իշխանություն, Ռեչ Պոսպոլիտա - դեկտեմբերի 10 (21), 1798, Վիլնյուս, Ռուսական կայսրություն), լիտվացի ճարտարապետ։
Սովորել է Վիլնյուսի համալսարանում (1773 թվականից), Հռոմում (1776-1777 թվականներ), Փարիզում (1778-1780 թվականներ)։ 1793-1794 թվականներին և 1797-1798 թվականներին՝ Վիլնյուսի Գլխավոր դպրոցի պրոֆեսոր։ Կոստյուշկոյի ղեկավարած ապստամբության մասնակից։ Ստեղծագործել է կլասիցիզմի ոճով։ Ստուոկա Գուցյավիձյուսի գործերին բնորոշ է կոմպոզիցիոն լուծումների և մոնումենտալ ձևերի խստությունը (Վիլնյուսում՝ կաթողիկե տաճարը, 1777-1801 թվականներ, այժմ՝ Պատկերասրահ, ռատուշան, 1786-1799 թվականներ, այժմ՝ Գեղարվեստի թանգարան, Վերկյայի պալատական անսամբլի նախագիծը (1780 թվականից հետո, իրականացվել է մասամբ))։


== Ծանոթագրություններ ==
Զագրեբի ազգային և համալսարանական գրադարան

Զագրեբի ազգային և համալսարանական գրադարան (խորվ.՝ Nacionalna i sveučilišna knjižnica u Zagrebu), գիտական գրադարան Խորվաթիայի մայրաքաղաք Զագրեբում։ Համարվում է Խորվաթիայի ազգային և Զագրեբի համալսարանի կենտրոնական գրադարանը։ Գրադարանի ֆոնդը կազմում է երկու միլիոն գիրք։ Գրադարանի հավաքածուն ունի հին սլավոնական լեզվով հրատարակված բազմաթիվ արժեքավոր գրքեր, ինչպես նաև խորվաթերեն առաջին գիրքը, գերմաներենով արժեքավոր հին հրատարակություններ և հազվագյուտ քարտեզներ։


== Պատմություն ==
Խորվաթիայի ազգային և համալսարանական գրադարանը հիմնադրվել է 1607 թվականին՝ որպես Neoacademia Zagrabiensis-ի ճիզվիտական դպրոցի մաս։ 1669 թվականին դպրոցը ճանաչվել է Հաբսբուրգի Լեոպոլդ թագավորի կողմից։
Պատմությունը գրադարանի սերտորեն կապված է ավելի ուշ հիմնադրված Զագրեբի համալսարանի պատմության հետ։ 1776 թվականին գրադարանը դարձել է Գիտությունների ակադեմիայի թագավորական գրադարան (Regia Scientiarum Academia), 1874 թվականին՝ Զագրեբի համալսարանական գրադարան,  1818 թվականին գրադարանը դարձել է հասարակական։

1837 թվականից գրադարանը ստացել է ազգային գրադարանի կարգավիճակ. գրադարանը պետք է պարտադիր ստանա Խորվաթիայում հրատարակված յուրաքանչյուր գրքի պատճենը։ 1995 թվականի մայիսի 28-ին գրադարանը տեղափոխվել է իր ներկայիս տարածք։ Ազգային գրադարանն ունի վեց մասնաճյուղեր (ֆակուլտետային գրադարաններ), ինչպես նաև կառավարում է Խորվաթիայի 32 գրադարաններ։


=== Հնարավորություններ ===
Գրադարանն ունի շուրջ 3 միլիոն գրականություն
Փակ ֆոնդեր՝ 11000 մետր գրադարակի երկարությամբ
Ազատ մուտքով ընթերցասրահներ՝ 12900 մետր գրադարակի երկարությամբ
Ձեռքբերում՝ 18194 մենագրական հրատարակություններ, 3625 պարբերական հրատարակություններ
Օտարերկրյա պարբերականների հրատարակություններ՝ 1030 անուն, օտարալեզու գրքեր՝ 4865, հատուկ հավաքածուներ՝ 11430, ոչ-գրքային նյութերի նմուշներ՝ 7281, էլեկտրոնային նմուշներ՝ 986
Տարածք՝ 36478 մ2
Ընդհանուր մակերես՝  44432 մ2
Հնարավորություններ. 1100 նստատեղ, լրացուցիչ 64 տեղ ընթերցասրահում
Հատուկ հավաքածուներ՝ 8 աուդիո խցիկներ, 7 անհատական և 2 խմբակային ուսուցման սրահներ
10 ընթերցարաններ
100 տեղ համաժողովի սենյակում
150 տեղ երեկոյան ժամերին աշխատելու համար (21.00 – 24.00)
Գրադարանի այցելուներ՝ 357291 (2011)
Երեկոյան ժամերին օգտվողներ՝ 22445 (2011)
Առցանց այցելուներ` 718850 (2011)


== Ֆոնդեր ==
Գրադարանային ֆոնդի 50 % խորվաթերեն գրականություն է, 20 %՝ անգլերեն, 12 %՝ գերմաներեն, 5 %՝ ռուսերեն, ֆրանսերեն, իտալերեն։

2 015 720 մենագրություններ
24 180 գրաշարեր, պարբերականներ
314 427 միկրոֆայլեր
142 113 ձեռագրեր
28 101 աշխարհագրական քարտեզներ
17 580 պարտիտուրներ
11 735 աուդիո փաստաթղթեր


== Ծանոթագրություններ ==


== Արտաքին հղումներ ==
Զագրեբի ազգային և համալսարանական գրադարան Archived 2012-02-18 at the Wayback Machine.
Գրադարանի գրացուցակներ
Գաբրիելլե Պոսաններ

Գաբրիելլե Պոսաններ (գերմ.՝ Gabriele Possanner, հունվարի 27, 1860(1860-01-27), Բուդա, Ավստրիական կայսրություն - մարտի 14, 1940(1940-03-14), Վիեննա, Նացիստական Գերմանիա), ավստրիացի բժիշկ, Ավստրիայում բժշկությամբ զբաղված առաջին կինը։


== Կենսագրություն ==
Գաբրիելլեն ծնվել է 1860 թվականի հունվարի 27-ին։ Հայրը եղել է ավստրիացի իրավաբան Բենժամին Պոսանները, որը աշխատանքի բերումով շատ է ճանապարհորդել, այդ պատճառով էլ նախքան 20 տարին լրանալը Գաբրիելլեն հասցրել էր ապրել ութ տարբեր քաղաքներում։ 1880 թվականի հոկտեմբերին նա պաշտոն է ստացել Վիեննայի Կայսերական գանձատանը։ Ընտանիքը վերջնականապես հաստատվել է այդ քաղաքում։
Այնուհետև Պոսանները տեղափոխվել է Բոսնիա և Հերցեգովինա, որտեղ աշխատել է որպես հասարակական բժիշկ, և որտեղ մուսուլման կանայք հրաժարվում էին այցելել տղամարդ բժիշկներին։ 1894 թվականին ստացել է Ցյուրիխի համալսարանի բժշկական դիպլոմ, սակայն միայն 1897 թվականին է կարողացել բանավոր քննություն հանձնել Վիեննայի հանձնաժողովի մոտ, ինչն էլ նրան օգնել է պաշտոնապես բժշկությամբ զբաղվել Ավստրիայի մայրաքաղաքում։ Այդպիսով՝ 1897 թվականին նա դարձել է առաջին կինը, որը բժշկական կրթության դիպլոմով ավարտել է Վիեննայի համալսարանը։ Դրանից հետո նա եղել է Ավստրո-Հունգարիայի հիվանդանոցների միակ կին բժիշկը մինչև 1903 թվականը։


== Հիշատակ ==
1960 թվականին Հիտցինգի (Վիեննա) փողոցներից մեկն անվանվել է ի պատիվ Գաբրիելլե Պոսանների։ 2004 թվականին Վիեննայի տասներորդ շրջանի այգին կոչվել է նրա անունով։ Վիեննայի 21-րդ շրջանում գտնվում է Գաբրիելլե Պոսանների անվան միջգիտաճյուղային հետազոտությունների ինստիտուտը։
1997 թվականին սահմանվել է Գաբրիելլե Պոսանների անվան պետական մրցանակ, որը շնորհվում է ֆեմինիզմի ոլորտում կատարած հետազոտությունների համար։ Մրցանակը տրվում է երկու տարին մեկ Գիտության և հետազոտությունների դաշնային նախարարության կողմից։


== Ծանոթագրություններ ==


== Աղբյուրներ ==
Possanner von Ehrenthal Gabriele Freiin, by M. Jantsch, in «Austrian Biographical Encyclopedia 1815—1950» (OBL). Volume 8, Austrian Academy of Sciences, Vienna, 1983, ISBN 3-7001-0187-2, pg. 222
Սուրբ Աննա եկեղեցի (Աղավնատուն)

Անվան այլ կիրառումների համար տե՛ս՝ Սուրբ Աննա եկեղեցի (այլ կիրառումներ)Սուրբ Աննա եկեղեցի, հայկական առաքելական եկեղեցի Արմավիրի մարզի Աղավնատուն գյուղում։


== Պատմություն ==
Սուրբ Աննա եկեղեցին բացվել է 2012 թվականի հոկտեմբերի 21-ին։ Եկեղեցու օծման արարողությունը կատարել է Արմավիրի թեմի առաջնորդ Տեր Սիոն եպիսկոպոս Ադամյանը Արմավիրի թեմի հոգևոր դասի մասնակցությամբ։ Եկեղեցու օծմանը ներկա են գտնվել ՀՀ վարչապետ Տիգրան Սարգսյանը, ՀՀ Արմավիրի մարզպետ Աշոտ Ղահրամանյանը, եկեղեցու բարերար՝ մոսկվաբնակ Վահան Ավագյանը՝ իր ընտանիքի հետ, Ազգային ժողովի պատգամավորներ, համայնքապետ Աշոտ Գրիգորյանը, հարակից համայնքների ղեկավարները, համագյուղացիներ, թեմի եկեղեցասեր երիտասարդաց միությունների անդամներ, բազմաթիվ ուխտավորներ։
2012 թվականի հոկտեմբերի 20-ին Արմավիրի թեմի առաջնորդ Տեր Սիոն եպիսկոպոս Ադամյանի նախագահությամբ կատարվել է «Դռնբացէքի» արարողություն և օծվել են եկեղեցու 12 սյուները։ Հոկտեմբերի 21-ին Սրբազան Հայրը Սրբալույս մյուռոնով օծել է Սուրբ Սեղանը, Սուրբ Խորանի սյուները՝ չորս Ավետարանիչների անուններով, և Մկրտության ավազանը։
Սուրբ Աննա եկեղեցու բակում տեղադրվել են 17 խաչքարեր, որոնց հեղինակը քանդակագործ Ռուբեն Նալբանդյանն է (խաչքարերը ստեղծել է որդու և եղբայրների հետ)։
Եկեղեցին կառուցվել է բարերար Վահան Ավագյանի կողմից։ Եկեղեցու շինարարն է Գագիկ Գրիգորյանը։


== Ծանոթագրություններ ==


== Արտաքին հղումներ ==
Աղավնատուն գյուղում բացվեց Սուրբ Աննա եկեղեցին. Մաս 1
Արմավիրի մարզի Աղավնատուն գյուղի բնակիչները նշում են Սբ. Աննա եկեղեցու օծման երկրորդ տարեդարձը
Ջվարիսա (Տղիբուլի շրջան)

Ջվարիսա (վրաց.՝ ჯვარისა), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Տղիբուլից հեռու է 33 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 249 մարդ։


== Ծանոթագրություններ ==
と

Հիրագանայում՝ と, կատականայում՝ ト, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «թօ», երբեմն նաև «տօ» տառակապակցությանը և Միջազգային հնչյունական այբուբենի /to/ ձայնին։
Ժամանակակից ճապոներենի վանկային աղյուսակում գտնվում է հիրագանայի て(թէ) կանայից հետ։ Իսկ կատականայում՝ テ(թէ) կանայից հետո։


=== Յունիկոդ ===
と — U+3068,
ト — U+30C8.
Բուրանգուլովո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ԲուրանգուլովոԲուրանգուլովո (ռուս.՝ Бурангулово, բաշկիրերեն՝ Буранғол), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 774 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրի Կուգաչ

Յուրի Կուգաչ (ռուս.՝ Кугач, Юрий Петрович, մարտի 8 (21), 1917, Սուզդալ, Վլադիմիրի նահանգ, Ռուսական կայսրություն - ապրիլի 22, 2013(2013-04-22), Q19900185?, Q4427824?, Վիշնևոլոցկի շրջան, Տվերի մարզ, Ռուսաստան), խորհրդային և ռուս նկարիչ։
ԽՍՀՄ գեղարվեստի ակադեմիայի ակադեմիկոս, (1975), թղթակից անդամ (1970), ԽՍՀՄ ժողովրդական նկարիչ (1977)։ Ստալինյան մրցանակի երկրորդ աստիճանի և Ի. Ռեպինի անվան ՌԽՖՍՀ պետական մրցանակի դափնեկիր (1969)։


== Կենսագրություն ==
Յ. Կուգաչը ծնվել է 1917 թվականի մարտի 8-ին (21), Սուզդալում (այժմ` Վլադիմիրի մարզ)։
1936 թվականին ավարտել է Մոսկվայի 105 թվականի հիշատակի իզոտեխնիկումը։ Ուսուցիչները եղել են Նիկոլայ Կրիմովն ու Կ. Մորոզովը։
1939 թվականից եղել է գեղարվեստական ցուցահանդեսների մասնակից։
1942 թվականին ընդունվել է Մոսկվայի գեղարվեստական ինստիտուտ։
1945 թվականին եղել է Մոսկվայի գեղարվեստական ինստիտուտի ասպիրանտ, դասախոսները եղել են Սերգեյ Գերասիմովը, Ն. Մաքսիմովը, Իգոր Գրաբարը։
1948-1951 թվականներին դասավանդել է Մոսկվայի գեղարվեստական ինստիտուտում։ 1975 թվականից եղել է ԽՍՀՄ գեղարվեստի ակադեմիայի իրական անդամ։ Յու. Կուգաչի նկարները
Յ. Պ. Կուգաչի նկարները գտնվում են Տրետյակովյան պատկերասրահում, Ռուսական պետական ​​թանգարանում, Ռուսաստանի, Ուկրաինայի  գեղարվեստական թանգարաններում, Ռուսաստանի և արտասահմանյան մասնավոր հավաքածուներում (ԱՄՆ, Գերմանիա, Իսպանիա, Ֆրանսիա, Ճապոնիա)։
Մահացել է 2013 թվականին ապրիլի 23, Տվերի մարզի Վիշնեվոլցկի շրջանի Մալի Գարադոկ գյուղում։ Մահվան պատճառն է եղել ողնաշարի վզի հատվածի ճողվածքից ծնկային հոդի էնդեպրոտեզաֆորումից հետո։
Թաղվել է 2013 թվականի ապրիլի 26-ին, Սադովի շրջանի Սերեբրյանիչեսկի գերեզմանատանը։


== Մրցանակներ և պարգևներ ==
Պատվո շքանշան (1997 թվական, ապրիլի 16)` պետության առաջ ունեցած վաստակի, ընկերության ամրապնդման և ժողովուրդների միջև ընկերության ամրապնդման համար.
Հոկտեմբերյան հեղափոխության շքանշան (մարտի 26, 1987 թվական).
ԽՍՀՄ ժողովրդական արտիստ` (1977)
Երկրորդ աստիճանի Ստալինյան մրցանակի դափնեկիր (1950)` «Մոսկվայի և Կրեմլի առաջադեմ մարդիկ» կտավի և «Մոսկվայի հայտնի մարդիկ» դիմանկարների շարքի համար (համահեղինակների հետ)։
Ի. Ռեպինի անվան ՌԽՖՍՀ պետական մրցանակ (1969)` «Շաբաթ օրը», «Պարերից առաջ», «Հարսանիք» նկարների համար։


== Ծանոթագրություններ ==


== Արտաքին հղումներ ==
Յու. Կուգաչը artforum.ru կայքում
Գյուլդալ Մումջու

Գյուլդալ Մումջու (ի ծնե ազգանունը՝ Նեջլա, սեպտեմբերի 20, 1951(1951-09-20), Դենիզլի, Թուրքիա), թուրք քաղաքական գործիչ։ Լրագրող Ուղուր Մումջուի կինը։


== Կենսագրություն ==
Ծնվել է 1951 թվականի սեպտեմբերի 20-ին Դենիզլիում՝ Սյուրեի և Էմին Նեջլի ընտանիքում։ Ավարտել է Անկարայի քոլեջը և Անկարայի համալսարանի քաղաքագիտության ֆակուլտետը։
1975-79 թվականներին աշխատել է Թուրքիայի պետական ներդրումային բանկում։ 1976 թվականի հուլիսի 19-ին ամուսնացել է իր հետաքննություններով հայտնի լրագրող Ուգուր Մումջուի հետ։ Մեկ տարի անց Գյուլդալը որդի է ունեցել Օզգյուրին, 1984 թվականին՝ Օզգեի դստերը։ 1993 թվականի հունվարի 24-ին Ուգուր Մումջուն սպանվեց մահափորձի արդյունքում։ Դրանից հետո Գյուլդալը ստեղծել է ամուսնու անվան հիմնադրամ։ Հիմնադրամի կողմից հրատարակված գրքերի շարքում եղել է «Ժամանակն անցնում է իմ միջով» գիրքը (Içimden Geçen Zaman), որը գրվել է հենց Գյուլդալի կողմից, որում նա նկարագրել է իր կյանքը ամուսնու մահից հետո։


== Քաղաքական կարիերա ==
2007 թվականին Գյուլդալն ընտրվել է Ազգային մեծ ժողովի անդամ Իլ Իզմիրից, որտեղ առաջադրվել էր Հանրապետական կուսակցությունից։ Նա նաև ընտրվել է Ազգային մեծ ժողովի նախագահի տեղակալ։ Գյուլդալը Ներմին Նեֆթչիից հետո երկրորդ կինն է, որը ընտրվել է այդ պաշտոնում։ Նա զբաղեցնում էր նախագահի տեղակալի պաշտոնը մինչև 2015 թվականը։


== Ծանոթագրություններ ==
Կամարիսի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Կամարիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 32 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կուարլինի

Կուարլինի, (Quarli-ni), Զվարթնոց—Էջմիածին տարածքի հնագույն, ուրարտական անվանումը։ Առաջին անգամ հիշատակվում է մ. թ. ա. VII դ.՝ որպես Վանի թագավորության (Ուրարտու) երկիր-հովիտներից մեկը։ Ըստ Զվարթնոցի սեպագիր արձանագրության, Ռուսա Բ (մ. թ. ա. 685—645 թթ.) Կուարլինիի հովտում տնկել է խաղողի ու պտղատու այգիներ և մշակել արտեր, որոնք ոռոգել է Ումեշինի ջրանցքի ջրերով։ Ջրանցքը նա փորել է Թեյշեբաինիի դիմաց՝ Իլդարունի (Հրազդան) գետի աջ ափից (Կարմիր բլուրի հանդիպակաց), կտրել անցկացրել է ժայռափոր թունելով և հասցրել Կուարլինիի հովիտ։
Ռոբերտ ՄակՔի

Ռոբերտ ՄակՔի (անգլ.՝ Robert McKee, հունվարի 30, 1941(1941-01-30), Դետրոյթ, Միչիգան, ԱՄՆ), ամերիկացի սցենարիստ, կինոսցենարներ գրելու արվեստի տեսաբան։ Հայտնիություն է ձեռք բերել «Story» գիրքը գրելուց հետո, որը հոլիվուդյան շատ սցենարիստների ուղեցույցն է։
ՄակՔին հանդիսանում է սցենարական արվեստի ամենահայտնի ուսուցիչներից մեկը։ Հայտնի գրողներ և դերասաններ, ինչպիսիք են՝ Ջեֆրի Ռաշը, Պոլ Հագիսը, Ակիվա Գոլդսմանը, Ջոան Ռիվրզը,Դեյվիդ Բոուին, Քըրք Դուգլասը, Ջոն Քլիզը և շատ շատերը մասնակցել են նրա սեմինարներին։


== Կենսագրություն ==


=== Վաղ կյանք և կարիերայի սկիզբ ===
Ծնվել է 1941 թվականի հունվարի 30-ին։ Իր թատերական կարիերան սկսել է 9 տարեկանից՝ «Martin the Shoemaker» թատրոնում գլխավոր դերեր կատարելով։ Ծննդավայրում անցկացվող թատերական ներկայացումներում հիմնականում պատանիների դերեր էր կերտում։ Ավարտել է Միչիգանի համալսարանի անգլիական գրականության ֆակուլտետը՝ բակալավրի կոչումով։ Ուսանելու տարիներին ավելի քան երեսուն ներկայացումների ռեժիսոր է եղել։


=== «Story» սեմինարների մեկնարկ ===
1983 թվականին ՄակՔին ընդունվել է Հարավային Կալիֆոռնիայի համալսարանի կինոյի և հեռուստատեսության ֆակուլտետ, որտեղ սկսել է առաջարկել իր հայտնի սեմինարը՝ «Story»-ն։ Մեկ տարի անց ակտիվորեն սկսվեց տարածվել դասընթացի ծրագիրը, որը մեծ աղմուկ բարձրացրեց ողջ աշխարհում։
1984 թվականից աշխարհի տարբեր երկրներից ավելի քան 50,000 ուսանողներ են մասնակցել նրա սեմինարներին։


== Ծանոթագրություններ ==
Կամենկի (այլ կիրառումներ)

Կամենկի, կարող է վերաբերել՝

Կամենկի - գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում
Կամենկի - գյուղ Ուկրաինայի Վիննիցայի մարզի Տեպլիկի շրջանում
Պոդդուբնոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՊոդդուբնոեՊոդդուբնոե (ուկրաիներեն՝ Піддубне), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Պոդդուբնոե գյուղում բնակվում էր 84 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ընթերակայված ինքնասպանություն

Ընթերակայված ինքնասպանություն, ինքնասպանություն, որն իրականացվում է այլ անձի օգնությամբ։ Այս եզրույթը հաճախ կիրառվում է որպես «բժշկի կողմից օժանդակված ինքնասպանություն» / «բժշկական օգնությամբ ինքնասպանություն» եզրույթով, որը ենթադրում է, որ բժիշկը «գիտակցաբար և դիտմամբ մարդուն տալիս է ինքնասպանություն գործելու համար անհրաժեշտ գիտելիքներ կամ միջոցներ (կամ երկուսն էլ), այդ թվում՝ դեղորայքի մահացու չափաբաժինների վերաբերյալ խորհրդատվություն, այդպիսի մահացու դոզաների նշանակում կամ դեղորայքի տրամադրում»։
Բժշկի կողմից օժանդակված ինքնասպանությունը հաճախ շփոթում են էֆթանազիայի հետ։ Էվթանազիայի միջոցով բժիշկն ինքնուրույն ղեկավարում է այն գործիքը, որը հանգեցնում է մահվան՝ սովորաբար մահացու դեղամիջոցը։ Ընթերակայված ինքնասպանության դեպքում անհրաժեշտ է, որ ողջամիտ մարդն ինքնակամ արտահայտի մահանալու իր ցանկությունը և խնդրի տրամադրել դեղամիջոցի չափաբաժինը, որով կավարտվի իր կյանքը։ Տարբերակիչ ասպեկտն այն է, որ բժշկի կողմից օժանդակված ինքնասպանության ընթացակարգը պահանջում է, որ հիվանդն ինքնուրույն կիրառի դեղամիջոցը։


== Տես նաև ==
Dignitas (կազմակերպություն)


== Ծանոթագրություններ ==
Ալ-Մուխարրամի շրջան

Ալ-Մուխարրամի շրջան (արաբ․՝ ناحية المخرم‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Ալ-Մուխարրամի գավառի 2 շրջաններից մեկը։
Վարչական կենտրոնն է Ալ-Մուխարրամ քաղաքը։ 2004 թվականի մարդահամարի տվյալներով շրջանն ունի 32,447 բնակչություն։ Տարածքը կազմում է 548.31 կմ2։


== Ծանոթագրություններ ==
Մարկ Գրիգորյան (ճարտարագետ)

Մարգար Գրիգորյան (նաև՝ Մարկ Գրիգորյան) (ծնվել է 1940 թվականին Թեհրանում), հայ կառուցվածքային ճարտարագետ, և Իրանի Շարիֆ համալսարանի կառուցվածքային ինստիտուտի (ֆակուլտետի) հիմնադիրներից է, ով առաջին երկու շրջանում ծառայել է որպես ինստիտուրի տնօրեն։ Դասախոսել է նույն ինստիտուտում, ապա ԱՄՆ տեղափոխվել և աշխատել որպես լիցենզավորված կառուցվածքային ճարտարագետ և ՄԳԱ Սթրաքչրալ Էնջինիրինգ ընկերության հիմնադիր տնօրեն։ ՀԱՀ-ի Փարամազ Ավետիսյան շենքի կառուցվածքային ճարտարագետն է։
Շարունակում է ծառայել որպես խորհրդատու դասախոս աշխարհի տարբեր համալսարանների ասպիրանտուրայի ուսանողներին։
Իրանական հաշվարկող ճարտարագետների միության հիմնադիր խորհրդի անդամ է։


== Կենսագրություն ==
Մարգար Գրիգորյանը ծնվել է 1940 թվականին Թեհրանում, հայ ընտանիքում։ Տարրական և միջնակարգ կրթությունը ստացել է Քուշեշ դպրոցում, և ապա մեկնել Անգլիա՝ կրթությունը շարունակելու։ Կառուցվածքային ճարտարագիտության մեջ բակալավրիատի և մագիստրատուրայի աստիճանն ավարտել է 1964 թվականին Մանեչեսթերի համալսարանում և ապա կրթությունը շարունակել Աքսֆորդի համալսարանում,  որտեղ ասպիրանտուրան վաստակել է 1967-ին և ապա շարունակել մինչ հետ-ասպիրանտուրա (postdoc):


== Ճարտարագիտական գործունեություն ==

1967 թվականին համալսարանական կրթությունն ավարտելուց հետո, երբ Թեհրանում հիմնադրվում էր Արիամեհրի տեխնոլոգիական համալսարանը (այժմ՝ Շարիֆ), Դոկտոր Մոհամմադ Ալի Մոջթահեդի Գիլանիի առաջարկով՝ վերադառնում է Իրան, որպեսզի Շարիֆ տեխնիկական համալսարանի համար կառուցվածքային ինստիտուտ հիմնեն։ Սկզբից դասավանդում է մեխանիկայի ֆակուլտետում, մինչ 1971 թվականին Դոկտ. Բիժան Էլամի, Ճարտարագետ Քամբիզ Փայվարի, Ճարտարագետ Բարիս Պետրոսյանի, Դոկտ. Փարվիզ Չահանիի, Դոկտ. Մոսթաֆա Թուսիի, Դոկտ. Մեհրդադ ՄարԱյինի, և Դոկտ. Սայիդ Յաղմայիի հետ հիմնադրում են Կառուցվածքային ինստիտուտը։ Մարկ Գրիգորյանը դառնում է ինստիտուտի առաջին տօներնը և երկու շրջան՝ 1971-75 տնօրինում այն, ինչպես նաև դասավանդում ինստիտուտում։
Իրանի 1979 թվականի հեղափոխությունից մի քանի տարի հետո տեղափոխվում է ԱՄՆ, և Կալիֆոռնիայում հիմնում «Մարկ Գրիգորյան էնդ ըսոշիեյթս (ՄԳԱ) Սթրաքչրալ Էնջինիրս» կառուցվածքային ճարտարագիտության ընկերությունը 1983 թվականին։
Հայաստանի անկախացումից, և Սպիտակի երկրաշարժից հետո, երբ հիմնադրվում է Հայաստանի ամերիկյան համալսարանը՝ սկզբնական շրջանում շինարարական (կառուցվածքային) ճարտարագիտության մագիստրոսի աստիճանի մատուցմամբ, Գրիգորյանը դասավանդում է այնտեղ։

Հայաստանի ամերիկյան համալսարանի Փարամազ Ավետիսյան շենքի կառուցվածքային ճարտարագետն է, ինչպես նաև այլ նախագծեր է իրականացրել Հայաստանում։
Մարկ Գրիգորյանը հեղինակն է ավելի քան 120 գիտական հոդվածի և քանի հատոր գրքի, և կառուցվածքային ճարտարագիտության նոր գիտության ականավոր հետազոտողներից է համարվում, և բազում ուսանողներ է կրթել։


== Սպորտային գործունեություն ==
Մարկ Գրիգորյանը Իրանի հեղափոխության սկզբում և նախքան ԱՄՆ տեղափոխվելը Արարատ մարզավանի թեթև ատլետիկայի թիմի մարզիչն է եղել և կրթել բազում մարզիկներ։
Գիրգորյանը կարատեի յոթերրորդ դանի սև գոտի ունի, և ունի քանի գիրք նաև այդ ուղղությամբ։ Հայաստանում որպես մարզիչ կարատե է պարապել նաև Խուլ ու համրերի կենտրոնում։


== Անձնական ==
Որդին՝ Կառլ Գրիգորյանը նաև կառուցվածքային ճարտագետ է, և Բերքլիի համալսարանի կառուցվածքային ճարտագիտության պրոֆեսոր։


=== Գրքեր ===


== Ծանոթագրություններ ==
Սեիդ-Բաբա

Սեիդ-Բաբա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բեսս է Սենթ Անաստեզ

Բեսս է Սենթ Անաստեզ (ֆր.՝ Besse-et-Saint-Anastaise), կոմունա Ֆրանսիայի կենտրոնական հատվածում՝ Օվերնի շրջանի Պյուի դը Դոմի դեպարտամենտում։
2008 թվականին Լա Բեսսի տարածքում գտնվող Սուպեր Բեսս լեռնադահուկային առողջարանը դարձել է Տուր դը Ֆրանս ամենամյա հեծանվային մրցաշարի լեռնային վազքուղի։


== Աշխարհագրություն ==
Բեսս է Սենթ Անաստեզ կոմունան գտնվում է Ֆրանսիայի կենտրոնական հատվածում։ Զբաղեցնում է ընդհանուր հաշվով ավելի քան 72 կմ քառ․ տարածք։
Բնակավայրը գտնվում է ծովի մակարդակից մինչև 1725 մետր բարձրության վրա և տեղանքը հիմնականում լեռնային է։ Գտնվում է Կլերմոն Ֆերան քաղաքից 53 կմ, իսկ մայրաքաղաք Փարիզից՝  469 կմ հեռավորության վրա։


== Բնակչություն ==
Ըստ 2013 թվականին Ֆրանսիայի Հանրապետությունում անցկացված մարդահամարի տվյալների՝ Բեսս է Սենթ Անաստեզ կոմունայի բնակչությունը կազմում է 1501 մարդ։
Ստորև ներկայացված է Բեսս է Սենթ Անաստեզի բնակչության աճի ցուցանիշը․


== Տես նաև ==
Պյուի դը Դոմ


== Ծանոթագրություններ ==
Պավլովսկոե (այլ կիրառումներ)

Պավլովսկոե, կարող է վերաբերել՝

Պավլովսկոե - գյուղ, Ուկրաինայի Դոնեցկի մարզի Ամվրոսիևսկի շրջանում
Պավլովսկոե - գյուղ, Ուկրաինայի Սումիի մարզի Բելոպոլիեի շրջանում
Յուբեր Ռոբեր

Յուբեր Ռոբեր (ֆր.՝ Hubert Robert, մայիսի 22, 1733(1733-05-22)[…], Փարիզ, Ֆրանսիայի թագավորություն - ապրիլի 15, 1808(1808-04-15)[…], Փարիզ, Ֆրանսիա), ֆրանսիացի նկարիչ։


== Կենսագրություն ==
Ստեղծագործել է Փարիզում, 1754-1765 թվականներին ապրել Իտալիայում։ Գեղանկարչության և քանդակագործության թագավորական ակադեմիայի անդամ (1767 թվականից) և Պետերբուրգի գեղարվեստի ակադեմիայի պատվավոր անդամ (1802 թվականից)։ Վերսալի զբոսայգու վերակառուցողներից (1775) և Լուվրի թանգարանապահը (1784 թվականից)։ Կրել է Ջ․Բ․ Պիրանեգիի ազդեցությունը։


== Ստեղծագործություններ ==
Ռոբերի գործերում պատկերված են հիմնականում անտիկ ավերակներ, զբոսայգիներ, նաև տարբեր իրադարձություններ Փարիզի կյանքից և առանձնանում են հարուստ ֆանտազիայով, լուսաօդային նուրբ հեռանկարով («Ավերակներ», 1779, Պուշկինի անվան կերպարվեստի թանգարան, Մոսկվա)։ Ժանրային տեսարանները միտումնավոր հակադրված են ճարտարապետական վիթխարի շինություններին և բնանկար են ներմուծում ռոկոկոյի տարրեր։
Ռոբերի «Նիմի տաճարը» (1797) և «Դեկորատիվ բնանկար»-ը (1782) գտնվում են Հայաստանի պետական պատկերասրահում։


== Գրականություն ==
«Робер, Гюбер»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Каменская, Т. Д. Гюбер Робер, 1733—1808. — Л.: Государственный Эрмитаж, 1939.
Немилова, И. Картины Гюбера Робера на литературные сюжеты в собрании Эрмитажа. — М.: Искусство, 1956.
Дьяков Л. А. Гюбер Робер. — М.: Изобразит. искусство, 1971.
Гюбер Робер и архитектурный пейзаж второй половины XVIII века. — Л.: Искусство, Ленинградское отделение, 1984.
Ямпольский, М. Смерть и пространство (Сокуров, Юбер Робер) // О близком. Очерки немиметического зрения. — М.: Новое литературное обозрение, 2001. — С. 124—146. — 240 с. — (Научная библиотека). — 3000 экз. — ISBN 5-86793-141-2
Cayeux, Jean De Hubert Robert et les jardins. — Paris: Herscher, 1987. — 160 p. — ISBN 2-7335-0144-5
Radisich, Paula Rea Hubert Robert: painted spaces of the Enlightenment. — Cambridge; New York: Cambridge University Press, 1998. — 207 p. — ISBN 0-521-59351-4
Villot, Notice des tableaux du Louvre
Julius Meyer, Geschichte moderner Franzözischer Malerei'-->
Adams, William Howard, The French Garden 1500–1800 (New York: Braziller) 1979.
Huisman, Philippe, French Watercolours of the 18th Century (1969) London, Thames and Hudson 978-0-500-23105-0
Wiebenson, Dora, The Picturesque Garden in France (Princeton University Press) 1978.
Sarah Catala. Les Hubert Robert de Besançon. Milan: Silvana Editoriale, 2013 [catalogue raisonné of drawings from public library and fine art museum of Besançon].


== Պատկերասրահ ==
Աշխատանքներ թղթի վրա

		
		
		
		
		
		
		
		
		
		
Յուղաներկ նկարներ

		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Работы в музеях мира
Страница в энциклопедии «Кругосвет»
Չխննոց

Չխննոց, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 8 կմ հարավ` հարթավայրի վրա։


== Պատմություն ==
Գյուղն ավերվել է Մեծ եղեռնի տարիներին։


== Բնակչություն ==
Չխննոցն 1915 թվականին նախօրեին ուներ 1500 հայ բնակիչ։ Ըստ այլ մեկ այլ աղբյուրի բնակչության թիվը կազմում էր 2500։


== Տնտեսություն ==
Բնակչության հիմնական զբաղմունքը երկրագործություն, անասնապահություն, արհեստներն ու առևտուրն էր։


== Պատմամշակութային կառույցներ ==
Չխննոցն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստղաթափ (ֆիլմ)

«Աստղաթափ» (ռուս.՝ «Звездопад»), խորհրդային գեղարվեստական ֆիլմ, որը նկարահանել է ռեժիսոր Իգոր Տալանկինը Վիկտոր Աստաֆևի «Աստղաթափ», «Սաշկա Լեբեդև», «Ձոն ռուսական այգուն» ստեղծագործությունների հիման վրա։


== Սյուժե ==
Վիրավոր զինվոր Միշան և բուժքույր Լիդան հանդիպել և սիրել են միմյանց մերձռազմաճակատային քաղաքի հոսպիտալում։ Շարունակվում էր պատերազմը, որը թելադրում էր իր օրենքները, որոնք տեղ չէին թողնում սիրո համար։ Աղջկա մայրըն իր հերթին դեմ էր նրանց հարաբերություններին. չէ՞ որ եթե նա զոհվի, ի՞նչ կլինի իր միակ դստեր հետ։ Եվ հերոսը որոշում է բաժանվել իր սիրելիից ընդմիշտ…


== Դերերերում ==
Պյոտր Ֆեոդորով – Միշա Երոֆեև
Դարյա Միխայլովա – Լիդա, բուժքույր
Ալլա Դեմիդովա – Լիդայի մայրը
Վերա Գլագոլևա – Ժենկա, ջուլհակուհի
Մաքսիմ Պրիզով – տղա
Նադեժդա Բոչկովա – աղջիկ
Պյոտր Յուրչենկով ավագ – Սաշկա Լեբեդև
Օլգա Անոխինա – բուժքույր
Ալեքսանդր Բեսպալի – վիրավոր
Վլադիմիր Գրիցևսկի – Ռյուրիկ, զինվոր Սարատովից
Սերգեյ Դեսնիցկի – ռազմական բժիշկ
Ալեքսանդր Լեբեդև – ժամապահ
Նիկոլայ Սկորոբոգատով – տնօրեն
Վալենտինա Տիտովա – դերասանուհի
Իվան Ուֆիմցև – վիրավոր


== Նկարահանող խումբ ==
Ռեժիսոր՝ Իգոր Տալանկին
Սցենարիստ՝ Իգոր Տալանկին
Օպերատոր՝ Գեորգի Ռերբերգ
Նկարիչ՝ Վլադիմիր Արոնին
Կոմպոզիտոր՝ Ալֆրեդ Շնիտկե
Կինեմատոգրաֆիայի պետական սիմֆոնիկ նվագախումբ
Դիրիժոր՝ Էրի Կլաս
Ֆիլմում օգտագործվել է Պ. Չայկովսկու «Ռոմեո և Ջուլիետ» ուվերտյուրա-ֆանտազիան
Երկրորդ օպերատոր՝ Յուրի Ռայսկի


== Մրցանակներ ==
1981 - հատուկ հիշատակում (նշվել է Գեորգի Ռերբերգի օպերատորական աշխատանքը) Վենետիկի կինոփառատոնում


== Ծանոթագրություններ ==


== Արտաքին հղումներ ==
«Աստղաթափ» ֆիլմը «Энциклопедия отечественного кино» կայքում
Միրոսլավ Կադլեց

Միրոսլավ Կադլեց (չեխ․՝ Miroslav Kadlec, հունիսի 22, 1964(1964-06-22), Ուհերսկե Հրադիշտե), չեխոսլովակյան և չեխ ֆուտբոլիստ, որը խաղացել է պաշտպանի դիրքում։ Չեխիայի ազգային հավաքականի կազմում դարձել է 1996 թվականի Եվրոպայի առաջնության փոխչեմպիոն։


== Կարիերա ==


=== Ակումբ ===
Միրոսլավ Կադլեցը «Սլովացկա Սլավիա» թիմի դպրոցի սան է։ Նա իր կարիերան սկսել է «Վիտկովիցեում», հետագայում խաղացել է նաև Խեբի «Ռուդա Գվեզդա» թիմում (համատեղ անցկացրել է 197 խաղ և խփել 22 գոլ)։ 1990 թվականին նա գնացել է խաղալու գերմանական «Կայզերսլաուտերն», որի հետ երկու անգամ դարձել է երկրի չեմպիոն, մեկ անգամ էլ նվաճել է Գերմանիայի գավաթը և նույնիսկ հայտնվել է երկրորդ Բունդեսլիգայում։ Կարիերան ավարտել է «Դռնովիցե» և «Ստավո Արտիկել» (Բռնո) թիմերում խաղալիս։ Ընդհանուր առմամբ անցկացրել է 528 խաղ և խփել 43 գոլ։


=== Ազգային հավաքականում ===
Չեխոսլովակիայի ազգային հավաքականում Կադլեցն անցկացրել է 38 խաղ և խփել մեկ գոլ։ Նա ելույթ է ունեցել 1990 թվականի աշխարհի առաջնությունում՝ մասնակցելով բոլոր 5 հանդիպումներին։ 
Չեխիայի հավաքականում նա անցկացրել է 26 հանդիպում, դարձել է մեկ գոլի հեղինակ։ 
1996 թվականի Եվրոպայի առաջնությունում նա անցկացրել 5 խաղ (երկրորդ դեղին քարտի պատճառով բաց է թողել միայն Ռուսաստանի հավաքականի դեմ հանդիպումը)։ Այդ առաջնության եզրափակիչ խաղում նա նշանակվել էր թիմի ավագ։ Այդ խաղում չեխերը չեն կարողացել նվաճել Եվրոպայի չեմպիոնի տիտղոսը. գերմանացիները հաղթել են 2-1 հաշվով, իսկ չեխերը նվաճել են արծաթե մեդալներ։


== Ընտանիք ==
Որդին «Սլովացկո» ակումբի և Չեխիայի հավաքականի ֆուտբոլիստ Միխալ Կադլեցն է, որի գործակալն է ինքը։


== Տիտղոսներ ==
Գերմանիայի չեմպիոն՝ 1991 և 1998
Գերմանիայի փոխչեմպիոն՝ 1994
Գերմանիայի գավաթակիր՝ 1996
Եվրոպայի փոխչեմպիոն՝ 1996


== Ծանոթագրություններ ==


== Արտաքին հղումներ ==
Վիճակագրությունը Չեխիայի ֆուտբոլային ասոցիացիայի կայքում Archived 2021-04-27 at the Wayback Machine.(չեխ.)
Վիճակագրությունը Բունդեսլիգայում fussballdaten.de կայքում(գերմ.)
Ֆուտբոլիստի էջը National Football Teams կայքում(անգլ.)
Ամուսնական բռնաբարություն

Ամուսնական բռնաբարություն, մեկ ամուսնու կողմից մյուսին առանց համաձայնության սեռական ակտի ստիպումը։ Այն զուգընկերոջ բռնաբարության, ինչպես նաև ընտանեկան բռնության և սեռական բռնության տեսակ է։
Ժամանակին ամուսնական բռնաբարությունը հանդուրժվում էր հասարակության կողմից և անտեսվում օրենքով, սակայն վերջին տասնամյակներում այն հետևողականորեն մերժվում է միջազգային համաձայություններով և հետզհետե քրեականացվում է։ Չնայած սրան, շատ երկրներում ամուսնական բռնաբարությունը շարունակում է լինել օրինական կամ, եթե նույնիսկ արգելվում է օրեքնով, լայնորեն հանդուրժվում է և համարվում ամուսնական արտոնություն։
2006 թ. հետազոտության արդյունքներով ամուսնական բռնաբարությունը կարող է դատականորեն հետապնդվել 104 պետություններում (սրանցից չորսում միայն այն դեպքում, երբ ամուսինները դատականորեն բաժանված են), և 2006 թ. հետո ևս մի քանի պետություն ապաօրինականացրել են այն։ Շատ երկրներում պարզ չի արդյոք ամուսնական բռնաբարությունը կարող է դապարտվել հիմնական բռնաբարության մասին օրենքներով։ Արևելայն Եվրոպայի և Սկանդինավիայի որոշ երկրներ ամուսնական բռնաբարությունը քրեականացրել են մինչև 1970 թ., իսկ Արևմտյան Եվրոպայի և անգլախոս արևմտյան երկրները դա արել են շատ ավելի ուշ՝ 1980-ականներին և 1990-ականներին։ Զարգացված երկրների մեծ մասը այն ապաօրինականացրել են 1990-ականներին և 2000-արականներին։
Այս թեմատիկայով հետազոտական գրականությունը, մանավանդ սրա ընդգրկողականության և հետևանքների ուսումնասիրության ոլորտներում, կարող ընդլայնել ամուսնական բռնաբարություն եզրը՝ ընդգրկելով նաև ամուսնալուծված կամ դատականորեն բաժանված նախքին ամուսիններին և քաղաքացիական ամուսնությամբ ապրող կենակիցներին։ Սակայն պետական օրենքները հաճախ նախքին ամուսինենրի կամ մտերիմ զուգընկերների կողմից բռնաբարությունը տարբերում են ամուսնական բռնաբարությունից և, հետևաբար, օրինականորեն նույնացնում են սրանք անծանոթի կողմից բռնաբարությանը։


== Ամուսնական բռնաբարությունը քրեականացրած պետություններ ==


== Ծանոթագրություններ ==
Ֆլամինգո

Կարմրաթևիկներ կամ ֆլամինգոներ, կազմում են կարմրաթևիկանմանների կարգի թռչունների ընտանիքը։


== Նկարագրություն ==
Մարմնի երկարությունը 125–145 սմ է, թևերի բացվածքը՝ 140–165 սմ, կենդանի զանգվածը՝ 3,4–4 կգ։ Թռիչքի ընթացքում նկատելի են անսովոր երկար վիզը, հետ տարածած ոտքերը։ Փետրածածկը բաց վարդագույն է, թևերը՝ մուգ վարդագույն ու սև հատվածներով։ Կտուցը վարդագույն է, ծայրը՝ սև, հաստ, ներքև կեռված։ Ոտքերը վարդագույն են, մատները՝ լողաթաղանթավոր։Կեր է որոնում ծանծաղուտներում՝ ջրում ընկղմած կտուցը աջ ու ձախ տանելով։ Սնվում է միջատներով, խխունջներով, խեցգետնակերպերով ։


== Տարածվածություն և բնակության վայրեր ==
Կարմրաթևիկները տարածված են Հարավարևմտյան Եվրոպայի, Ասիայի, Աֆրիկայի և Ամերիկայի բազմաթիվ երկրներում։ Հայտնի է 3, Հայաստանի Հանրապետությունում՝ 1 տեսակ՝ սովորական կարմրաթևիկը, որն աշնանային չվահյուր է։ Հայաստանում հանդիպում է գարնանային և աշնանային չուի ընթացքում՝ Սևանա լճի և Արարատյան դաշտի ձկնաբուծական տնտեսություններում։ 1933-ից Հայաստանում գրանցվել է կարմրաթևիկների չուի 17 դեպք (11-ը՝ Սևանի ավազանից, 6-ը՝ Արարատյան դաշտի ջրավազաններից)։ Հայաստանի տարածքում ապրիլ-հունիսին հայտնվում են մոլորված հասուն ու երիտասարդ անհատներ, իսկ առաջին հավաստի բնադրումը հաստատվել է 1994–95 թթ-ին, ապա՝ 2000–02 թթ-ին։ Գրանցված է ՀՀ Կարմիր գրքում։
Ու նույնիսկ այնքան քիչ է տարածված, որ աշխարհում ավելի շատ խաղալիք կարմրաթևիկներ կան, քան հենց կենդանին։


== Աղբյուր ==
Դպրոցական մեծ հանրագիտարան, Գիրք I, Ֆլամինգոներ
Ռիչարդ Կյորթիս

Ռիչարդ Ուոլի Էնթոնի Կյորթիս (անգլ.՝ Richard Whalley Anthony Curtis, նոյեմբերի 8, 1956(1956-11-08), Վելինգտոն, Նոր Զելանդիա), բրիտանացի կինոռեժիսոր, սցենարիստ, կինոպրոդյուսեր, դերասան և գրող, ով ստացել է բրիտանական կայսրության շքանշան, պարգևատրվել է BAFTA և Էմմիի մրցանակներով։ Որպես սցենարիստ և գործադիր պրոդյուսեր, նա առավել հայտնի է ռոմանտիկ կատակերգություն «Չորս հարսանիք և մեկ թաղում» ռոմատիկ կատակերգություններով և «Նոթինգ Հիլ» և «Միստր Բին» հեռուստասերիալներով.։ Որպես սցենարիստ հատնի է «Բրիջիտ Ջոնսի օրագիրը» ֆիլմով և «Միսթր Բին» հեռուստասերիալներով, որպես ռեժիսոր՝ «Ռոք ալիք», «Իրական սեր», «Ընկերն ապագայից» ֆիլմերով (վերջին երկուսը նրա միաժամանակ և՛ ռեժիսորական, և՛ սցենարիստական աշխատանքներն են)։


== Կենսագրություն ==
Կյորթիսը ծնվել է Նոր Զելանդիայի Վելինգտոն քաղաքում։ Ռիչարդն իր մանկության տարիները անցկացրել է մի քանի երկրներում, ինչպիսիք են Շվեդիան և Ֆիլիպինները։ Անգամ հիմա ընտանիքի մի մասը ապրում է Ավստրալիայի Սիդնեյ քաղաքում։ Ինքը՝ Կյորթիսը, 11 տարեկանից ապրում է Մեծ Բրիտանիայում։


=== Կարիերա ===
Ռիչարդ Կյորթիսի առաջին մեծ հաջողությունը 1994 թվականի «Չորս հարսանիք և մեկ թաղում» ռոմանտիկ կատակերգությունն էր։ Դերերում խաղում էին Հյու Գրանտը և Էնդի Մաքդաուելը։ Ֆիլմը մեծ մասսայականություն է վայելել, և այդ ֆիլով Կյորթիսը առաջադրվել է Օսկարի՝ «լավագույն պատմություն» անվանակարգում։
Կյորթիսի հաջորդ ֆիլմը՝ «Նոթինգ Հիլը», թողարկվել է 1999 թվականին։ Ֆիլմում խաղում են Հյու Գրանտը և Ջուլիա Ռոբերթսը։ Դա ճանապարհորդական ուղեցույցների խանութի սեփականատիրոջ մասին էր, ով սիրահարված էր կինոդերասանուհու։
Դրան հաջորդել են «Բրիջիտ Ջոնսի օրագիրը» ֆիլմի սցենարի աշխատանքները, որը թողարկվել է 2001 թվականին։ Դա Հելեն Ֆիլդինգի պատմվածքի ադապտացիան էր։ Քանի որ Կյորթիսը ճանաչում էր նրան, համահեղինակեց նրա պատվածքը։
Երկու տարի անց մեկնարկել է սուրբխննդյան «Իրական սեր» ռոմանտիկ կատակերգությունը։ Այս ֆիլմում նա հանդիսանում էր և՛ սցենարիստ, և՛ ռեժիսոր։ Դա նրա ռեժիսորական դեբյուտն էր։ Ֆիլմի նկարահանումներին մասնակցել են բազմաթիվ հայտնի դերասաններ, ինչպիսիք են Հյու Գրանտը, Քիրա Նայթլին, Ալան Ռիքմանը, Էմմա Թոմփսոնը, Լորա Լինին, Քոլին Ֆերտ, Լիամ Նիսոնը, ինչպես նաև տաղանդավոր երիտասարդ դերասան Թոմաս Սանգստերը։ Ֆիլմի առանձնահատկություններից մեկը 9 սյուժետային գծեր են, որոնք զարմանալիորեն միահյուսվում են միմյանց։
Նրա հաջորդ ֆիլմը, որն արժանացել է հանրաճանաչության, եղել է «Աղջիկը սրճարանի»ց դրաման, որն Էկրան Է բարձրացել 2005 թվականին։ Գլխավոր դերերը խաղացել են Բիլ Նային և Քելլի Մաքդոնալդը։ Ֆիլմն արժանացել է երեք Էմմիի մրցանակի։
2009 թվականին թողարկվել է Ռոք ալիք ֆիլմը։ Ֆիլմում նկարահանվել են Բիլ Նայի, Ֆիլիպ Սեյմուր Հոֆմանը, Ռիս Իֆանսը և Քեննեթ Բրանան։


=== Ընկերություններ ===
Ռիչարդ Կյորթիսը հ Comic Relief և Make Poverty History ընկերությունների հիմնադիրներից մեկն է։ Նա նաև հանդիսանում է Live 8 ընկերության կազմակերպիչ (Բոբ Գելդոֆի հետ)։


=== Անձնական կյանք ===
Քըրթիսն ապրում է Նոթինգ Հիլում՝ հեռուստառադիոհաղորդավարուհի, դերասանուհի Էմմա Ֆրոյդի՝ ով Զիգմունդ Ֆրոյդի ծոռնուհին է և դերասանուհու դստեր՝ Ջիլ Ֆրոյդի հետ։ Ամուսիններն ունեն երեք երեխա՝ (դուստր՝ Ռեյչել, և որդիներ՝ Ջեյմս և Չառլի)։ Կյորթիսը Սաֆոլկի Վոլբերսվիկ գյուղում մի կալվածք ունի։


== Ծանոթագրություններ ==
Ստուդենկա (այլ կիրառումներ)

Ստուդենկա, կարող է վերաբերել՝

Ստուդենկա - գետ Ռուսաստանում, Բելայայի վտակը
Ստուդենկա - գետ Ռուսաստանում, Իվնիցայի վտակը